Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 615/11/4404	Nové Zámky, 2.6.2014
EEČ : 2-33-100-2014

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nové Zámky zo dňa 3.10.2011, spisová značka 2 Pv 615/11/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 11.09.2011, v čase o 18.25 h, v katastri obce XXXXX, pri moste v rieke XXXXX v rybárskom revíri XXXXX číslo revíru XXXXX neoprávnene zasiahol do výkonu rybárskeho práva tým, že bez povolenia lovil ryby jednou udicou na plavák a bol pri tejto činnosti kontrolovaný hliadkou Obvodného oddelenia PZ XXXXX a členom Rybárskej stráže SR a zároveň bolo zistené, že k výlovu rýb nedošlo, škoda pre Miestnu organizáciu Slovenského rybárskeho zväzu XXXXX spôsobená nebola. 

Uznesením prokurátora Okresnej prokuratúry Nové Zámky zo dňa 3.10.2011, spisová značka 2 Pv 615/11/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry Nové Zámky spisovej značky 2 Pv 615/11-5  z 03.10.2011, ktoré nadobudlo právoplatnosť 02.04.2013, bolo podľa § 216 odsek 1 Trestného poriadku podmienečne zastavené trestné stíhanie obvineného XXXXX pre prečin pytliactva podľa § 310 odsek 1 Trestného zákona, ktorého sa mal dopustiť na tom skutkovom základe, že dňa 11.09.2011, v čase o 18.25 h, v katastri obce XXXXX, pri moste v rieke XXXXX v rybárskom revíri XXXXX číslo revíru XXXXX, neoprávnene zasiahol do výkonu rybárskeho práva tým, že bez povolenia lovil ryby jednou udicou na plavák a bol pri tejto činnosti kontrolovaný hliadkou Obvodného oddelenia PZ XXXXX a členom Rybárskej stráže SR a zároveň bolo zistené, že k výlovu rýb nedošlo, škoda pre Miestnu organizáciu Slovenského rybárskeho zväzu XXXXX spôsobená nebola. 
Podľa § 216 odsek 2 Trestného poriadku bola obvinenému XXXXX určená skúšobná doba v trvaní jeden rok. Skúšobná doba začala plynúť dňom 02.04.2013, kedy uznesenie o podmienečnom zastavení trestného stíhania nadobudlo právoplatnosť a uplynula dňom 02.04.2014. 
	Zistil som, že obvinený XXXXX v priebehu skúšobnej doby viedol riadny život (charakteristika z miesta trvalého bydliska, odpis registra trestov), z ktorého dôvodu som podľa § 217 odsek 1 Trestného poriadku rozhodol, že sa osvedčil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tibor Vojtek
prokurátor